作者:張可久
標題:南呂・罵玉郎帶感皇恩採茶歌富山元宵賞燈
內容:朱衣錦帶黃金鐙，前後羽林兵。當空皓月懸秋鏡，蘭麝馨。簫鼓鳴，天街淨。燈界珠繩，春藹破圖。御輦上翠逍遙，宮林傳金錯落，歌女□玉娉婷。賞良夜好景，聽樂府新聲。慶元正，□隊伍，樂昇平。待天明，未收燈，寶箏前殿引長生。鐵甕千年富山城，西臺一點老人星。